Diari Oficial de la Generalitat Valenciana


Sumari del DOGV 5334, del 29-08-2006 (2006/9458)

Informació pública de l'aprovació provisional de la modificació del pla especial planta de tractament de residus sòlids urbans ubicada a la partida Los Hornillos dels termes municipals de Quart de Poblet i Aldaia.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5334

Data del DOGV
:   29-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9458


Organisme emissor
:   Entitat Metropolitana per al Tractament de Residus (EMTRE)

Tipus de document
:   Anunci

Informació pública de l'aprovació provisional de la modificació del pla especial planta de tractament de residus sòlids urbans ubicada a la partida Los Hornillos dels termes municipals de Quart de Poblet i Aldaia. [2006/M9458]  
L'Assemblea de l'Entitat Metropolitana per al Tractament de Residus, reunida en sessió extraordinària el passat 27 de juliol de 2006, va acordar, una vegada desestimades diferents al·legacions presentades en la fase d'informació pública, aprovar provisionalment el projecte d'instrument d'ordenació urbanística: modificació del pla especial planta de tractament de residus sòlids urbans ubicada a la partida Los Hornillos dels termes municipals de Quart de Poblet i Aldaia.  
L'objecte de la modificació del pla especial planta de tractament de residus sòlids urbans ubicada a la partida Los Hornillos dels termes municipals de Quart de Poblet i Aldaia, el constituïx l'adequació, tant al planejament com a les actuals tecnologies tenint en compte les diferències existents entre el projecte de gestió adjudicat per esta Entitat, en data 10 de febrer de 2005, per al desenvolupament de la instal·lació número 1 prevista en el Pla Zonal de Residus de les Zones III i VIII de la Comunitat Valenciana, (Àrea de Gestió 1) i el Pla Especial Metropolità en matèria de residus que regix i ordena els usos a la partida coneguda com Los Hornillos en el límit dels termes municipals de Quart de Poblet i Aldaia, aprovat per l'Assemblea de l'extint Consell Metropolità de l'Horta.  
El document desenvolupa les precisions que respecte d'això establix el Pla Zonal de Residus de les Zones III i VIII de la Comunitat Valenciana, Àrea de Gestió 1, aprovat en data 18 de gener de 2002 i que compta entre els seus objectius específics amb el d'identificar les zones aptes per a les distintes infraestructures i establir les que resulten necessàries per a la gestió dels residus objecte del Pla, nombre, tipologia i característiques generals.  
Així mateix, el Pla Zonal subdividix l'àmbit de les zones per este regulades en «àrees de gestió» comarcals i prescriu sobre cada una d'elles, la realització de les actuacions que s'estimen oportunes, les quals hauran de verificar-se per mitjà de «projectes de gestió».  
Tot això de conformitat amb el que preceptua l'apartat 5 de l'article 83 de la Llei 16/2005 Urbanística Valenciana.  
L'acord anteriorment esmentat incorpora al seu torn, la sol·licitud efectuada a la Conselleria de Territori i Habitatge de la Generalitat Valenciana, perquè, amb els oportuns tràmits previs, procedisca a aprovar definitivament l'instrument d'ordenació territorial provisionalment aprovat, en compliment del que disposa l'article 83.5 de la Llei 16/2005 Urbanística Valenciana.  
Tot això es fa públic als efectes oportuns d'acord amb el que disposa l'article 229.2 del Reglament d'Organització, Funcionament i Règim Jurídic de les Entitats Locals (RD 2.568/1986, de 28 de novembre).  
Es comunica que este anunci es fa públic al seu torn, als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a aquells interessats en este procediment als qui, intentada la notificació d'este acord, esta no s'haja pogut practicar.  
València, 28 de juliol de 2006.. La presidenta: Mª Jesús Puchalt Farinós.